
Horatii carmen 14 libri I 
HISPANE REDDITUM 


O navis, referent in rrare te novi 
Fluctus? O quid agis? fortiter occupa 
Portum. Nonne vides ut 
Nudum remigio latus 

Et malus celeri saucius Africo 5 

Antenaeque gemant, ac sine funibus 
Vix durare carinae 
Possint imperiosius 
Aequor? Non tibi sunt integra lintea; 

Non di, quos iterum pressa voces malo 10 
Quamvis Pontica pinus, 

Silvae filia nobilis. 

Jactes et genus et nomen Inutile; 

Nil pictis timidus navita puppibus 

Fidit. Tu, nisi ventis 15 

Debes ludibrium, cave. 

Nuper sollicitum quae mihi taedium. 

Nunc desiderium curaque non levis. 
Interfusa nitentes 

Vites aequora Cycladas. 20 


lOh Nave! qnuevamente 
en el mar te laniarim las olas? 
qQue kaces? fuertemente 
asida al puerto queda. 
qNo ves cudi despojado 
' lienes de remos uno y otro lado? 

Y el mdstil gime herido 
dei Abrego ligero, heridas gimen 
las antenas e ni ha sido 
sin farcias leno algu no 
apenas poderoso 
de contraslar el mar impetuoso? 

No lienes vela sana, 
ni dioses a quien llames en tu ayuda 
cuando la ola insana 

2 Triplex est interpurgendi ratio: 
fluctus, fluctus! fluctus? Mihi tertia 
magis arridet; videtur enim vi praedita 
majore. 

4, 6. 9. Displicet in versu 4 interro¬ 
gatio Xaverii de Burgos desumpta a v. 9, 
displicet gemunt v. 6; ratio enim ab eo 
allata mihi non probatur, nam videre 
latius Latine patet quam ipsi videtur, 
neque gemunt est codd. optimorum. 


de nuevo intente hundirte 
por mds que noble pino 
en las selvas nacido dei Euxino 
seas, y te glories 

de tu linaje y nombre; en vano, en vano 
ni y a en la popa fies 
pintada, cual no f ia 
el timido piloto; 

si no juguete quieres ser dei Noto 
Gudrdate tu que fuiste 
un dia tedio para mi y \o\obra 
y eres ahora triste 
deseo y cuila grave; 
huye de las corrientes 
que fluyen por las Cicladas ludentes. 

13 Stallbaum in Bibi. Tauchnitziana 
ita de suo legit, nomen: inutileI «quo 
facto, inquit, reliqua per epescegesin 
conjunguntur». At interpunctio haec re¬ 
jicienda est: primum quia codd. atque 
edd. contraria, epexegesis autem etiam 
vulgata lectione servatur, deinde quia 
inutile pro frustra non est. credo, Lati¬ 
num. 

ANNUS SCHOL. IV. NUM. 30 1933-1934 MENSE DECEMBRI MCMXXXIII 

PALAESTRA 

LATINA 

MENSTRUUS DE LATINITATE COMMENTARIUS 

Pretium subnotationis annuae, solutione antelata, est 6 pessetarum in Hispania, 7 in America et Lusitania, 8 in 
reliquis civitatibus. Pretium mittatur oportet ad Administratorem: CERVERA (Ldrida) - Universldad - Espafia. 


De recta linguae Latinae pronuntiatione 

Quid de pronuntiatione Italica quam Romanam vo¬ 
cant.— Cantus liturgicus ansam dedit ut apud Gallos primum et Bel¬ 
gas fieret propagatio pronuntiationis Italicae quam, ne quorundam 
nationalem offenderent sensum, Romanam vocaverunt. Quantum de¬ 
turpetur cantus planus Gallica pronuntiatione nemo est quin nove¬ 
rit. Inde est quod novatores pronuntiationis Latinae juxta Italicorum 
morem Summorum Pontificum Pii X, Benedicti XV, laudes nonnul¬ 
las meruerunt, et vel maxime quia ea pronuntiandi ratione ad unifor¬ 
mitatem tendebant filiorum Ecclesiae una lingua laudantium Deum. (1) 
Ex qua SS. Pontificum manifestatione tales vires animosque sump¬ 
serunt. qui Italicam pronuntiationem propalabant, ut eam non so¬ 
lum valde commendatam, sed quasi jussam etiam omnibus Christi 
fidelibus praesentarent* 3 *; cumque in propagatione leviter adderent 
classicam ignotam remanere, ac proinde optatam uniformitatem non 
in alia quam in Italica pronuntiatione congruentius fieri posse, inde 
factum est ut non solum apud Gallos et Belgas, ubi praecipua erat 
instaurationis ratio in cantu Gregoriano, sed etiam 'apud nos in Ca¬ 
talaunos, ex monachis Monserratensibus manaret, qui eum cantum 
quasi proprium diligentissime promovent. Eo autem tempore flore¬ 
bat, ut cum maxime, renatus linguae Catalaunicae quem clerici ar¬ 
denter fovebant ut nunc quoque fovent. Hoc fuit in causa ut ex semi¬ 
nariis pulsa penitus desideraretur, neque immerito,* 3 * Hispanica Lati¬ 
nae linguae pronuntiatio. Ignota communiter tunc temporis apud 
illos classica pronuntiatione, ultro Italicam plerique juvenes clerici 
receperunt, atque in seminariis disci et adhiberi coepta est ab alum¬ 
nis et praeceptoribus humaniorum litterarum ex decreto praesertim 
Reverendissimorum Praesulum totius Provinciae Ecclesiasticae Tar¬ 
di Acta Apost. Sed, vol, IV, p 577; etiam vol. VUI, p. 639. I (2) Reme gregorienne, itpt.-octobr. ann. 
1923. p. 166; sic articulus: Si nous voulom etre catholiques...— (3) ButUeti dei Dlccionari de la Llengua 
Catatona, t. IV, p, 49-74; 99-101-104; «tiaro t VI. p. 309 368. 

raconensis m. Martio ann. 1923 promulgato, qui quidem voluntati 
Pontificis ultro obsecundare voluerunt. (,) Nunc scimus in Americana 
aliqua seminaria etiam induci. 

Quidquid nunc est de Italica linguae Latinae pronuntiatione, 
hoc puto lectoribus nostris non ignorandum: a) eam pronuntiationem 
non esse germane Latinam: b) praeter quam ad res liturgicas nun¬ 
quam fuisse commendatam a Romano Pontifice, nedum jussam: c) 
extra Italiam in populis, hisque paucis, ubi propagata est, id factum 
esse tantum per clericos, laicos homines eam omnino neglexisse; cle¬ 
ricos autem dumtaxat attingere potuisse ejus desiderium propter 
quandam reverentiam et religionem erga Summum Pontificem: d) 
apud Germanos illius pronuntiationis propagationem ansam quibus¬ 
dam dedisse, sed inmerito, ut ignorantiae ecclesiasticos notarent, 
eosque sicut veteres faciebant protestantes, ultramontanos vocarent. 
Velim ne in parvis quidem hanc accusationem propalari. 

Quid de vicibus pronuntiationis classicae. —Apud His¬ 
panos adeo jam nota est hodieque classica linguae Latinae pronun¬ 
tiatio ut in Institutis et Universitatibus una propemodum a discipulis 
expostuletur. Ne homines doctos fugeret, jam inde ab aliquot annis 
fecerunt et clarus canonicus ecclesiae Mojoricensis Antonius Alco- 
ver (2) et Franciscus Coco (3) , quorum uterque substantiales prelo re¬ 
gulas pervulgarunt. Nos etiam in columnis Palaestrae Latinae, quam¬ 
vis obiter, semel iterumque de ea locuti sumus. 

Apud Gallos Societas Studiorum Latinorum quae multos annos 
in ea investiganda elaboravit, tandem communi fere membrorum con¬ 
sensu docere condixerunt in conlegiis pronuntiationem renovatam 
seu classicam, in qua omnes philologi et inter se et cum veteribus 
Latinis conveniunt, se continentes in regulis essentialibus et necessa¬ 
riis ad evolutionis phoneticae et morphologicae intellegentiam. Pos¬ 
tremi libri manuales ad scholas destinati vel solam reformatam tra¬ 
dunt pronuntiationem vel eam cum usuali conjunctam; et, ut notat 
Goelzer, nullus examinator male audit candidatos reformatam pro¬ 
nuntiationem referentes. Programmata insuper officialia nihil de pro¬ 
nuntiatione sciscitantur, ut saltem libera professoribus in renovatas 
formas pateat via. Opus Domini Moissonet «La prononciation du la- 
tin» (4) ostendit abunde quam in partem accepta fuerit propagatio apud 
Gallos pronuntiationis Italicae. De ea omnino tacuerunt professores 
linguae Gallicae et veterum linguarum anno 1911 cum a Societate, ad 
quam pertinebant, inquisiti fuerunt quid de linguae Latinae pronuntia- 

(1) Boletin oficial Eclesiastico dei Obispado de Vich, t. 78, p. 143; Vida Cristiana, n,° 51 «II Sanfo Pa- 
dre.,. fa voti die il lodebole esemplo delVAbbazia di Montserrat tropi avimque numerosi imitatori e faccia 
nascere in tuta la Cattolica Spagna. conforme ai suoi desideri, una santa emulazione nelV assecundare 
la opportuna riforma (della pronunzia rotnana dei latino). Secretaria di Stato di Sua Santlta, — Dal Vatica* 
no 31 Jugllo 1919. — P. C. Gasparri Rvrao. P. A. Marcet O. P. B,—(3) Revue des Etudes latines, an. 2.°, p. 20. 
—(4) Pag. 69, 65, 76 

tione sentirent. Eorum 126 pro classica sunt suffragati, 331 pro tradi' 
tionali Gallica, votum in albo emiserunt 173, nullus pro Italica suum 
tulit suffragium. (1) Apud Germanos scimus ubique pronuntiationem 
classicam doctis hominibus esse notam atque a pluribus adhibitam. 
Neque id solum, sed etiam novimus Borusiae instititionis publicae 
administrum, ante aliquot annos, eam jussisse in tota ditione sua. 
Praeterea nulla est alia quae in optimis grammaticis Germanis Latinis 
propugnetur. (2) Apud Anglos classica linguae Latinae pronuntiatio 
non solum recepta est officialiter in Universitatibus Oxfordsensi et 
Cambridgensi jam ab anno 1905, sed etiam a Societate Philologica 
Cambridgensi anno insequenti et a pervulgata Adsociatione Classicali 
quae ad Yancilandios usque dimanavit. (3) Quae quidem instituta quan- 
tum in suo genere valeant tum in ipsa Anglia, cum in Civitatibus 
Confoederatis Nordicae Americae, facile quis conjiciat. In quodam 
articulo commentarii Eranos (1925 p. 35 et seqq.) M. Hammerstrom 
apud Soccos tendere doctos communiter testificatur ad unitatem 
pronuntiationis classicae secundum veritatem historicam. 

Jam inde ab inito saeculo XVI viri humanissimi instaurationem 
classicae pronuntiationis expetiverunt, in idque suas contulerunt vi¬ 
res. Relicti sunt grammatici decidentis Latinitatis et medii aevi, atque 
oculi eorum in aetatum superiorum grammaticos diverterunt. Eras- 
mus Roterodamus inter Germanos dialogum scripsit De recta Latini 
Graecique sermonis pronuntiatione . Lipsius inter Batavos prelo de¬ 
dit De recta linguae Latinae pronuntiatione . Carolus Estiennis, Gal¬ 
lus genere, bis in vulgus obtulit opusculum De recta Latini sermonis 
pronuntiatione. Ramus etiam Gallus hujus reformationis fuit verus 
apostolus, qui de ea loquitur in suis Scholis Grammaticis. Francis- 
cus Sanctius Brocensis inter Hispanos ejusdem compendium lingua 
vernacula proposuit hoc titulo Regias para perfectamente leer y 
pronunciar el latin. 

Sed quispiam dixerit: cur illi viri clarissimi triumphum in ea 
pugna non reportarunt? Quia eo tempore multum insudandum fuit ut 
saltem restitueretur orthographia vera, quae penitus jacebat. Quantum 
autem impendendum fuit laboris in ea restituenda, tantum virium in 
restituenda pronuntiatione deperditum fuit, quae, quanquam haud 
parvi momenti, ad animam, ut ita dicam, linguae non videbatur per¬ 
tinere. Cum vero tempus fuit jam longius progrediendi et pro pronun¬ 
tiatione digladiandi, iterum Latinae litterae deciderunt apud omnes 
nationes, deque ea re cura ulterior nulla fere amplius fuit usque ad 
medium superius saeculum. — (sequar) Emmanuel JOVF, C. M. F. 

(1) Le Latin - Dix causeries - Marouzeau, p. 69 et 70 — (2) Lateinische Schulgrammatik - Landgraf- 
Leitscfaub, paragr 3; Lateinische Schulgrammatik - Mtiller, Ausgabe Covon -H. Fritzscbe, paragr I; La- 
teisnische Grammattk, Dr. H. Rubenhauer et Dr. T. Hoffmann, paragr 4 —(3) Erradonea, Gramdtica 
Latina, n. 700 in nota, tere. ed. 4 

AD AMIC U M 

UT LIBER A CURIS VITAM AGAT RURI TRANQUILLAM 

Sit modus tandem maris et viarum! 

Rura te mecum mea, te beata 
poscit haec sedes, retine carinae 
turgida vela. 

Temne sublimem sapienter aulam, 
saepe quae ventis agitata iniquis 
sternitur, nec non graviore casu 
fulmine flagrat. 

Vita per campos tibi praeter omnes 
rideat, nobis ubi hiems benigna 
verque fecundum segetis feracis 
munera praebent. 

Omnis hic clamor procul usque vanus: 
hic neque horrebis pelagus profundum, 
clangor armorum tibi nec soporem 
auferet unquam. 

Hic juvat subter viridi jacere 
populo: e clivis latices cadentes 
obstrepunt lymphis et inire somnum 
murmure suadent. 

Nidulum linquens volucris loquacem 
admonet laetam vel obire silvam 
sive per gramen viridans fluentes 
visere fontes. 

Turturis gratus gemitus sub ulmo est, 
rivus et molles trepidans per oras 
aura et aspirans Zephirique flamen 
aera mulcens. 

Hic tuis caris aderis frequenter 
liber a curis laqueata circum 
tectaque insomnes vigilant, Deumque 
rite piabis. 

Josephus LLOBERA, S. J. 

Emmanuel Jove, £. M. F. Rdo. P. Ignatio Errandonea, 5 . J. 
claro viro et compresbytero s. p. d. 

Jamdiu eft cum ad te scribere volebam, sed neque argumentum succurrebat 
quo tanto viro, mihique non satis noto, obstrepere auderem, neque ubi tandem 
terrarum commorareris, plane con&abat. At ineunte aestate cum conlaborator nofter 
Josephus Jimenez Roma kuc advenisset, tecumque ibi amicissime locutum esse di¬ 
xisset, idque demum de Palaestra Latina, animum recepi, et eo maxime quod tu 
qui unum atque alterum dumtaxat fasciculum commentarii nostri legisses, omnes 
perluStrare velle ostenderis, eique insuper dexteram manum tuam adjicere. 

Ut tibi igitur gratum facerem, totam fasciculorum adbuc editorum seriem 
ad te transmittere et simul in subnotatorum honorariorum indicem te addere jussi. 
Quod ut nuntiarem, grata quadam necessitate ad te has litteras mittere sum 
coa&us; et rogo ut benigne accipias nunc atque in pofterum fasciculorum seriem, 
qui utinam te digni aliquando fiant. Tu vero et au&oritate tua et litterarum laude 
le&ores honeSlabis non modo reda&ores. Me tui Studiosissimum atque amantissi- 
mum semper habebis. Vale. 

Cervaria XIV Kal. Nov anno MCMXXXIII. 


Ignotius Errandonea, S. J. 

Rev. Patri et cl. viro Emm. Jove, C. M. F. 

Litteras tuas legi perlibenter, in iisque magnopere sum admiratus quod de 
me ita sentire videris, quemadmodum nec merui nec de me ipse cogitare umquam 
fuissem ausus. Id quidem tuam benevolentiam commendat, meam autem inopiam 
non mutat. 

Ideo majorem etiam gratiam habeo, praesertim cum mittere volueris pul- 
cram eam seriem Palaestrae Latinae veStrae, quam semper amabam, nunc vero et 
lego et legam poSthac, ea quae par eSl quaequ e veStros nobilissimos labores decet, 
assiduitate et diligentia. 

Multum vereor ut, aliis rebus vehementissime impeditus, scribere inter¬ 
dum, quemadmodum me invitas, possim. Et tamen, quam vellem! Sum enim tibi, 
vobis veftroque bellissimo operi addi&issimus in Xto. jesu, servus et amicus. 

Roma 30-10-1933. 

Academiae Cervariensis Viri Litterati 

EMMANUELIS CABANYES CENTENARIA COMMEMORATIO 

Non alienum videtur ab hoc commentario qui minime a litte¬ 
rarum nostrarum progressu procul abhorret, imo quid in litteris vel 
ediderimus vel amiserimus egregii referre gaudet, de illa quae vere 
dici potest gloria summa Pieridum, de clarissimo inquam poeta 
Em. Cabanyes disserere, ejusque memoriam laudibus prosequi, cen¬ 
tesimo ab ejus obitu vertente anno. Universitas Cervariensis, magna 
parens virum, quae scientias et artes universas fovit aluitque, in cu¬ 
jus aulis perennem adepti sunt gloriam viri inlustres, Balmesius, 
Finestresius, Dovius, nomine etiam Emmanuelis Cabanyes honora¬ 
tur, ejus ingenii poetici lumine inlustrata. Hinc Palaestra Latina 
dum vatis Horatiani memoriam recolit, praeconiis Universitatem 
prosequitur, tanti viri parentem et magistram. 

Pauci quidem exstant, qui de Em. Cabanyes audierint, per¬ 
pauci qui ejus opus poeticum attigerint, et tamen inter poetas saecu¬ 
li proxime elapsi non mediocrem tenet locum, «quem Roma et Athe¬ 
nae, dicente Men£ndez Pelayo, in filium adoptassent». Cur tam in¬ 
justa oblivio? Cur funereus Iapis exuvias hominis custodiens, poetae 
famam obscuravit? Nonne ipse vestigia secutus est Venusini vatis 
qui cecinit: Usque ego postera crescam laude recens? Egregius vir 
supra laudatus Men6ndez Pelayo, ad supulcrum ubi gloria numinis 
po€tae dormiebat accessit, ut olim (liceat comparatio) Dei Filius ad 
Lazari monumentum; poetaeque famam suscitavit. (1) Jam tunc Vatis 
Horatiani nomen quasi flos marcescens provida manu rigatus vires¬ 
cit, a civibus suis perenni carmine celebratur; l2) neque animis exci¬ 
det renovata memoria, neque ignis ante illius aras incensus extingue- 
tur, quia dignum laude virum Musa vetat mori (Horatius). 

Emmanuel Cabanyes ab ineunte aetate praestantissimum in¬ 
genium contulit ad poetica. Praeter aliquas odas et epistulas ineditas 
ab eximio magistro Mil& Fontanals conlectas, (3) Cabanyes immorta¬ 
le opus scripsit Preludios de mi lira in quibus Horatianam vim, 
facilitatem, venustatem aemulatur. Quid dulcius inveniri potest 
quam ode A mi estrella? Quid suavius majestateque plenius illa La 
Misa nueva quam ne Manzonius quidem dedignaretur? Nihil de La 
independencia de la poesia quae Odi profanum proxime consequi¬ 
tur; nihil de altero Praeludio in quo poeta aurum insectatur, et in 
mentem revocat illud o cives, cives, quaerenda est pecunia pri.- 

(1) Horacio in Espaha, p. 333-344 —(2) Costa y Llobera, A. Cabanyes. -(3) Compendio de Arte 
poetica, p 141 sg. 

mum?...; nihil denique de calidis strophis AI estio referam, in quibus 
celebrem Horatii Qualem ministrum... vigore adaequat, calore su¬ 
perat; nec mirum, Hispani juvenis pectus bello Napoleonico inflam¬ 
matum, altius sentit quam Romani epicurei Urbis voluptatibus as¬ 
suefacti. 

Nostrum poetam vere pictorem dices, qui variis sibi coloribus 
assumptis, sapienter eos ministrat, utres poscit, modo profundens, 
modo adumbrans, ita ut tabula diversis partibus exornata, spectantis 
animum moveat. Manent semperque manebunt suavissime illae ima¬ 
gines quas poeta artifici manu effinxit; placet semperque placebit 
magna illa colorum pulcritudo ac varietas, qua carmina mirum in 
modum distinguuntur, per quae Horatius ipse nostras aures adloqui 
videtur. At proh dolor! ut tantus poeta, agitante numine calescens, 
tam immature decesserit. Vigesimum quintum aetatis annum agebat 
cum Parca atrox stamina vitae rescidit juvenis poetae, qui a Men6n- 
dez Pelayo A ndreae Chenier Catalauni cognomine merito decora¬ 
tur. Ejus tamen opus, Praeludia venustissima, comptissima imo et 
aliquando acerbissima, stabunt et vigebunt donec justitia animos 
alliciat, et pietas corda mortalium refovebit: Semper honos nomen¬ 
que tuum laudesque manebunt. 

Henricus Martija, C. M. F. 


Ad divum Johannem Evangelistam 

Sit qui rite canat te modo virginem, 

Te scriptis celebrem dicat apostolum. 

Jungat veridicis te quoque vatibus: 

Christi te cano martyrem. 

Diri testis eras funeris et comes 
Votis cum Domino fixus eras cruci: 

Hoc tandem licuit tunc tibi mutuis 
Respondere doloribus. 

Pendens interea Christus ab arbore 
Te matri miserae jam sine filio 
Natum substituit: credere Virginem 
Quam par est tibi virginil 
Tali deposito quid pretiosius? 

Mater vera Dei jam tua dicitur. 

Natus jure pari dicere: mortui 
Jacturam reparas Dei. 

Patri maxima laus, maxima Filio, 

Amborumque sacro maxima Flamini. 

Haec est certa fides fontibus e tuis 
Quam divinitus hausimus. 

SANTOUUS 

NOVA ET VETERA 

«NOVACULA IN COTEM» 


Novacula culter ille acuta acie {l) et ad radendum apta, ita dic¬ 
ta videtur quia membra quae ea raduntur quodammodo novantur. 

Manubrio (2) saepe osseo 
capitur in quo invenitur 
loculus ubi complicata re¬ 
conditur, ut manus lae¬ 
sionis effugiat periculum. 

Novacula Ea si in molle quidquam 

inciderit, dissecat; si in cotem retunditur, neque potest incommo¬ 
dius cadere quam si in cotem incurrat, unde proverbium supra posi¬ 
tum ortum est novacula 
in cotem, quod recte ad- 
commodatur in eum qui 
laedendi cupidus, tandem 
hominem nactus est, a 
quo vicissim laedatur, cum illi nocere non possit. Veteres quidem 
hoc proverbio eos monebant qui incidebant forte in res quas minime 
volebant. Ab hoc non ita multum abhorret illud Horatianum: 

Et fragili quaerens illidere dentem 
offendet solido... (Hor.II.Sat. 1,77-78) 
Cos <3> dicitur lapis quo ferramenta 
acuuntur et levigantur. In proverbium 
abiit (Horat. Art. Poet., 304); 



Machina tonsoria 




Fungar vice cotis acutum 
reddere quae ferrum valet, exsors 
ipsa secandi; munus et officium 
nil scribens ipse docebo. 

Plinius loquitur de cotibus aqua¬ 
riis, quae scilicet aqua aciem trahunt, et de oleariis 
quae nempe oleo indigent ut acuant, ex quibus est 
novacula tonsoria. 

Interdum novaculae acies satis non recidit, quin 
tamen necesse habeat ut acuetur, sed tantum ut tem¬ 
peretur. Tum opus est tentipellio w quod ex ahifa <5) 
tensa solet constare et 
machinamento ferreo alu¬ 
tam tendente, quod in manubrio seu ca- 
pulo (6) radicatur. 





Forfex 

Nostra autem memoria novum inventum est radendi instru¬ 
mentum, quod radulam vocabo. Quattuor distinguitur partibus ca¬ 
pulo nempe, pectine, (7) cissorio, w pre' 
mulo. Premulum quasi parvum prelum 
una cum capulo cochleato comprimit 
pectinem et cissorium. Pecten viam pa- 
Pecten rat cissorio ne cutem laedat, dum pilos 

persequitur. Quae omnia instrumenta in rasoria theca curiose 
custodiuntur. Nec novacula nec radula suum opus apte perficient 
nisi prius faciem sapone (9) bullato praeparet 
penicillus. <10) 

Quamquam non ita 
crebro coma, ut barba, 
interdum etiam est eae- ciooorium 

denda. Ad hoc strigili et pectine parantur ca¬ 
pilli, postea tonsoria machina reciduntur et 
forfice circum perpoliun¬ 
tur. Postea tamen, ne ca¬ 
pillorum reliquiae ves¬ 
ti adnaereant scopula (11) 

everrantur. * 

En tibi habes barbae radendae atque co¬ 
mae tondendae rationem. 




Theca raaoria 



Scopula 



PeulciUus 



Strigilis 


(1) Corte. (2-6) Mango. 
(3) Afiladora. (4) Pasador. 
(5) Badana. (7) Peine. (8) 
Cuchilla. (9) Jabon. (10) 
Brocha. (11) Cepillo. 


Emmanuel JOVF. C. M. F. 


Ab Obtemperandum 

Libentissime; esto. 

Quisce penitus in me. 

Ego negotium mihi sumo. 

Vide nfim. 28, p 9. 


Quidquid habeo praesto tibi est. 

Si ubi ero necessarius me arcessito, nulla■ 
que molestia afficiaris. 

Tuis nutibus adero. 

CURSUS GYMNASTICUS 

VERGILII ECLOGA V'» 

(ADNOTATIONES GRAMMATICAE RHETORICAE) 


Men. Tale tuum carmen nobis, divine poeta. 

Quale sopor fessis in gramine, quale per aestum 
Dulcis aquae saliente sitim restinguere rivo. 

Nec calamis solum aequiparas, sed voce magistrum. 

Fortunate puer, tu nunc eris alter ab illo. 

Nos tamen haec quaecumque modo tibi nostra vicissim 50 
Dicemus, Daphninque tuum tollemus ad astra; 

Daphnin ad astra feremus: amavit nos quoque Daphnis. 

Tale tuum carmen... Menalcas, ut ba ailegorice de Vergilio et Teocrito in- 
minime invidus poeta, laudat Mopsi ju- tellegunt; ego proprie interpretari ausim; 
nioris amici carmen, ut eum ad majora quia verba nunc eris ad tempus prae- 
incendat Aequiparas: i. e, aequas, ae- sens referuntur, ut sic se habeat sensus: 
que vales, qua significatione a Freund et «defuncto magistro (Daphni), tu (Mopse) 
Klotz neutrum verbum habetur, vi tamen ejus vices geres in canendo». Nos tamen: 
transitivorum interdum donatur. Fortu- pluralis pro singulari, synecdoche. 
nate puer: Plurimi interpretes haec ver- ♦ 

Mo. An quidquam nobis tali sit munere majus? 

Et puer ipse fuit cantari dignus et illa 
Jampridem Stimicon laudavit carmina nobis. 

Puer: saepe obcurrit haec vox non ad adlabere caeptis Sancte puer. Cantari 
aetatem juvenilem, sed vel ad vigorem diguus: i, e. qui cantaretur; poetae infe- 
corporis, ve! ad simplicitatem animi mo- rioresque scriptores hoc adjectivum et 
rumque innocentiam designandam, ut alia similia (indignus, idoneus...) cum 
in Culice, 25: «Octavi venerande, meis infinitivo solent adibere. 


Men. Candidus insuetum miratur limen Olimpi, 

Sub pedibusque videt nubes et sidera Daphnis. 

Ergo alacres silvas et cetera rura voluptas 
Panaque pastoresque tenet Diyadasque puellas. 

Nec lupus insidias pecori nec retia cervis 60 

Ulla dolum meditantur; amat bonus otia Daphnis. 


Incipit cantus lyricus. Quotiens hoc 
pulcherrimum fragmentum perlego, fa¬ 
cere non possum quin dicta Mopsi ad 
Menalcam raptus admiratione proferam: 
Quae tibi, quae tali reddam pro car¬ 
mine dona? Nec semel quidem Vergilius 
Venusini poetae lyram pulsavit. Vide, ne 
plura commemorem, celebre illud Geor- 


gic O fortunatos nimium... (II, 458 sq.) 
ubi agricolarum felicitas describitur, 
quod non cedit Horatiano Beatus ille 
qui procul (Epod. II), et integrum Ae- 
neidos librum IV, in quo poeta Mantua¬ 
nus optima quaeque sive ex epico sive 
ex lyrico genere conlegisse videtur. 


(1) Cf. fasc sup. p, 22-23. 

Candidus: hujus epitheti sensus est animum oblectat. Silvae in lexico Ver- 
lumine amictus, luce coruscans; abs gilii bucolico ea loca dicuntur ubi pas- 
dubio non eumdem sensum habet ac cuntur armenta; ideo ante cetera rura 
candida Nais (Ecl. II, 46). Ergo alacres: de apotheosi pastoris gaudent. Tenet.., 
humillima quaeque sublimioribus con- meditantur: haec verba metaphorice ac- 
mixta, splendor scilicet Olympi gratae cepta hic magnam vim habent. (De 
pastorum simplicitati copulatus, lectoris Dryadibus et Pane cfr. Forcell.) 

Ipsi laetitia voces ad sidera jactant 
Intonsi montes: ipsae jam carmina rupes 
Ipsa sonant arbusta: deus, deus ille Menalca. 

ratorium his versibus addit. Deus, deus 

Ipsi laetitia... prosopopoeia et hyper- conduplicatio . Nemesianus, poeta 

bole. Ipsi, ipsae... traductio (cfr. Ecl. I, saeculi hunc locum imitari contendit 
38'39). Pronominum repetitio igorem o- , n Ed de morte Meliboe}: 

Silvestris te nunc platanus, Meliboee, susurrat, 

Te pinus reboat, te quicquid carminis echo 
Respondet silvae, te nostra armenta loquuntur. 

Hi versus nec simplicitate gaudent qui ad pastorem celebrandum. Et licet 
Vergiliana nec venustate. Cautor Daph- Vergilius in Oeorg. de morte Caesaris 
nis rupes montesque loquentes inducit, dixerit: pecudesque locutae, ad excitan- 
quia echo vocem humanam simili sono dum terrorem dixit, non vero pietatem, 
repetit; at innaturale videtur armenta Io- 

Sis bonus o felixque tuis! En quatuor aras: 65 

Ecce duas tibi, Daphni, duas altaria Phoebo. 

Popula bina novo spumantia lacte quotannis 
Craterasque duo statuam tibi pinguis olivi, 

Et multo in primis hilarans convivia Bacchus: 

Ante focum, si frigus erit, si mesis in umbra 70 

Vina novum fundam calathis Ariusia nectar. 

Hemistichium sis bonus o felixque num contemplatur. Bacchus pro vino, 
tuis plenum ingenuitatis est. Daphnis ad metonimia; frigus pro hyeme, messis 
societatem deorum vocatus, pastorum pro calore, metalepsis. Novum nectar: 
amicus esse non desinit. Felix non mo- ]. H. Voss in verbo novum adlusionetn 
do de habente felicitatem dicitur, verum reperit ad hoc quod, decurrente anno L, 
de his qui alios felices reddunt. (Cfr. vina exterarum gentium adhiberi caepta 
Aen. I, 334). Et multo in primis... Hi sunt Romae. Sed potius agitur, ut opi' 
versus suavi laetitia perfunduntur. Epi- nor, de vino recenti. Sic Horatius: «De 
thetum hilarans laetam bibentis faciem patera novum Fundens liquorem», 
exprimit, dum demissum in crateras vi- (Carm. I, 31, 2). 

Cantabunt mihi Damoetas el Lictius Aegon; 

Saltantes Saturos imitabitur Alphesiboeus. 

Haec tibi semper erunt, et cum sollemnia vota 

Reddemus Nymphis, et cum lustrabimus agros. 75 

Dum juga montis aper, fluvius dum piscis amabit, 

Dumque thymo pascentur apes, dum rore cicadae, 

Semper honos nomenque tuum laudesque manebunt. 

Ut Baccho Cererique, tibi sic vota quotannis 

Agricolae facient: damnabis tu quoque votis. 80 


Notetur in primis rithmus versus 73 
saltantes saturos... Et cum lustrabi¬ 
mus agros: sacrificium innuit dictum 
Ambarvale quo solebant arva ambire et 
circuire cum ostia. Ea consuetudo usque 
ad saeculum IV viguit apud Gallos, ut 
liquet ex Severi Sulpicii Historia. Dum 
juga montis... periphrases apud poetas 
valde usitatae. Damnabis tu quoque 
votis: «Qui vota suscipit, postulat ali¬ 
quid a deo eique aliquid promittit. Si 


Deus promissa annuat, tunc vovens qua¬ 
si damnatur et judicio tenetur promissa 
exsolvere. Unde Deus dicitur damnare 
votis vel voti, cum postulata annuit, et 
sic adigit voventem ad exsolvenda pro¬ 
missa». (Ruaeus in h 1.). Ita Titus Li¬ 
vius: «deos deasque precabantur ut illis 
faustum iter felixque pugna esset, et 
damnarentur ipsi votorum quae pro 
iis suscepissent» (Dec. III, I, 7). 


Mo. Quae tibi, quae tali reddam pro carmine dona? 

Nam neque me tantum venientis sibiius austri 
Nec percussa juvant fluctu tam littora, nec quae 
Saxosas inter decurrunt flumina valles. 

Men. Hac te nos fragili donavimus ante cicuta; 85 

Haec nos Formosum Corydon ardebat Alexin, 

Haec eadem nos docuit Cujum pecus? an Meliboei? 

Mo. At tu sume pedum, quod cum me saepe rogaret 
Non tulit Antigenes (et erat tum dignus amari) 

Formosum paribus nodis atque aere, Menalca. 90 


Venientis sibilus austri: i. e. nascen¬ 
tis, crescentis. Pari modo Aen. V, 344: 
«gratior et pulcro veniens in corpore 
virtus». Cicuta: metaphorice accipitur 
pro fistula. Haec nos: Allusio ad secun¬ 


dam et tertiam Ecl. quae ordine compo¬ 
sitionis quintae praecesserunt. Et erat 
tum dignus amari: Cfr. adnotationem 
ad v. 54: «et puer ipse fuit cantari dig¬ 
nus ..» 

Henrjcus MARTIJA, C. M. F. 


Ad habendam et accipiendam gratiam 

Benigne. 

Gratias tibi ago. 

Benignissime. 

Multam tibi gratiam habeo. 

Gratus in te animus aeternus erit. 

Nihil tanti est. 

Beneficiorum memor ero. 

Caussae nihil est. 

Gratias tibi refero. 

Quod pro me fecisti nunquam non recor¬ 
dabor. 

Vellem plura facere. 


Mihi beneficium contulisti quod memoria 
numquam excidet. 

Nae lu quidem affatim bonus es! 

Nimiam tibi adfero molestiam. 

Accipe, oro, a me gratissimi animi sensum. 

Nescio quomodo tantum beneficium ag¬ 
noscam. 

Doleo equidem tibi eam attulisse moles¬ 
tiam. 

Spes est quondam tibi beneficium repende¬ 
re posse. 

Magnopere gaudeo me tibi placere po¬ 
tuisse. 

Tibi respondere sum coactus, 

PER ORBEM 



Archaeologica nuntia: Oftiae prope ur¬ 
bem inventum atque per Orbem univer¬ 
sum vulgatum Faftorum civitatis frag¬ 
mentum lapidi incisum celebritatis ma¬ 
ximae. Quae in eo continentur ad saec. 
poft Christum alterum referuntur. Dnus. 
G. Calza cujus investigationibus debe¬ 
mus documentum, indefessus in inter¬ 
pretando laborat. Lapis in novem partes 
eSt divisus, i, 46 x 6*57 m. attingit 
atque versus seu verborum lineas supra 
quinquaginta offert. 

Susae etiam ubi Galli Studiossissime 
fossionibus dant operam Stylobates ad- 
paruit, epiSlolam Artabani III PaStorum 
Regum insculptam continens. Documen¬ 
tum ut D. Franciscus Cumont demons¬ 
trat magni quidem eSt pretii eo nempe 
quod unae PaStorum regum sunt litterae 
ad nos usque perdu&ae. Inscriptio Grae¬ 
ce, ut tunc mos erat, exarata eSt; Stilus et 
lexicon documentis administrationis pu¬ 
blicae primi saeculi respondent. Ex epis¬ 
tula dedu&iones hiStoricae atque philo- 
logicae faciles orientur. 

Certantimina poetica. Ex triginta o&o car¬ 
minibus in certamine Hoeufftiano accep¬ 
tis praemium reportavit carmen «Ruris 
facies vespere» quod Dmum. Anacletum 
Trazki mantuanae Ecclesiae Canonicum 
audtorem agnoscit. In eo versibus heroi¬ 
cis (v. 131) aequoris campi formam sub 
vesperum depingit. Locrensis vero cer¬ 
taminis gloria nemini tributa fuit, magna 
tamen laude carmina Quirini Ficari, Jo- 
sue Salatiello et Johannis Napoleone 
judicata sunt. 

Romani populi celsitudinis ostentatio. Ita¬ 
lici ducis consilio ac decreto optimatum 


coetus sancitur ad imperium Romanum 
et gloriam, altero ab Augusti nativitate 
millesimo anno properante, provehendam 
atque illustrandam. Ostentatio seu uti 
dicunt expositio Romani populi in Urbe 
mense septembri anni MCMXXXVIII, 
publici juris fiet. 

Navigatio Budeana. Societas Bude more 
suo quintam mense Sept. adgresa est 
scientificam navigationem ad dies supra 
viginti protractam; quam ad hoc maxime 
ordinaverunt, ut Antiquorum instituta 
agendique ratio vel ab exiguarum facul¬ 
tatum sociis, omnibusque Graecae cul¬ 
turae amatoribus visu, uti dicunt, per¬ 
cipiatur, humanissimi viri Johannes 
Malye, Eugenius Albertini, Andreas 
Boulanger. Cursus navalis ea ratione 
erat constitutus: Sep. idus Sept. naviga¬ 
tio Massilia egrediebatur atque quarto 
idus Ithacam perveniebat; deinde iteratis 
cursibus Olympiam, Cretem, Rhodum, 
Samum, Ephesum, Mytelenem, Sporades 
et Cyclades in quibus inviserunt Skyros, 
Delum, Myconum et Syram civitates. 
Demum Athenarum, Corinthi, Daph- 
nuntis, Elaeuntis atque Spartes monu¬ 
menta, Graeci nominis est virtutis reli¬ 
quias, mirari potuerunt. Die vero 29 
Sept. post felicissimam navigationem ad 
ripas Massilienses remigrarunt. 

Classici latini. Inter commoda prae¬ 
cipua ex Italicae institutionis mediae 
publica instauratione orta, ardor atque 
studium edendi classicorum opera dis¬ 
cipulis aptata atque recensita; quae si 
primo, Laurentio Dalmaso sentiente, ali¬ 
quantulum inconsulta prodierunt nunc 
vero adcurata et refte disposita. Jam 

pridem in Palaestra Latina de nonnullis 
Italis editionibus locutus, nunc tantum 
de classicis Bonparad Florentiae typis 
mandatis atque de editionibus Alfredi 
Rondinella Neapoli vulgatis summatim, 
ut mea fert consuetudo, agam: Domus 
Bomparad, Dre. Januario Perrotta mo¬ 
derante, viro quidem juvene, scientia 
vero atque ingenio provefto, Haec quae 
sequuntur edidit volumina: Cornelii Ne¬ 
potis de viris Inlustribus, curante Dno. 
A. Nosel; Phaedri Fabulae, C. Dno. A. 
Setti; Ovidii et Tibulli Carmina c. Morf- 
puergo; Sallustii opera c. Perrota; Ca¬ 
tulli Carmina c. Campagna aliaque 
pauca. 


Alfredus Rondinella Neapolitanus e- 
ditor eadem diligentia eodemque exitu 
Latinorum Graecorumque scriptorum o- 
pera sedula adnotata edidit, quorum 
prope quindecim fasciculos modo jam 
venales habet. En praecipui auttores qui 
apud A. Rondinella operam suam na¬ 
vant: G. Ammendola, J. L. Magna, F. 
Galli, J. de Longis, S. Rossi, A. Oli- 
vieri. 

Quandonam tandem et apud nos ar¬ 
dorem hunc ferventissimum conflari sen¬ 
tiemus? 

J. M. a JlMENEZ, C. M. F. 

Barbastri, m. Oct. a MCMXXX 1 II. 


Bibliographia 


Cliquennios. — Le Grec et le Latin — 

Librairie Ch. Poussielgue, rue Cas- 

sette, 15, Paris. 

In actuariam Palaestrae Latinae hoc, 
quod lectoribus ultro praebemus, philo¬ 
logiae volumen pervenit, idque magnis 
plausibus anno jam 1909 lucem in scien¬ 
tiarum provincia videbat. Nonnullas 
quidem si recentioris scientiae notitias 
excipias, ea omnia in libro invenies 
grammaticalia cum Graeci tum Latini 
sermonis argumenta, quae adhuc apud 
peritos agitantur. Voluminis porro hu¬ 
jus auctor, inventor audire non ambit, 
sed purus putus rerum earum, quae ad 
studiosos linguarum Graecae et Latinae 
pertinent, redactor. Cui tamen, ut me- 
cum senties, et perspicuitas in argumen¬ 
ti expositione et in redactione nitor at¬ 
tribuendus. Post accuratam plane, eam- 
que subtilem, introductionem de classi- 
ficatione et origine linguarum (II1-XVI), 
duae amplae, quae librum constituunt, 
partes sequuntur, Altera nempe de Pho- 


netica disserit, duabus autem distributa 
sectionibus: I —De notionibus generali¬ 
bus (1-24): II—De phonematum mutatio¬ 
nibus (31-90). Altera vero pars (93-307) 
de Morphologia est in tres sectiones di¬ 
visa: De morphologia nominali (98-182). 
de morphologia pronominali (183-203), 
de morphologia verbali (204-296), quas 
accuratae appendices comitantur. Liber, 
si quid mei est judicii, eis magno erit 
emolumento, qui Latini et Graeci ser¬ 
monis elementarem notitiam habent, 
quique ampliorem minusque vagam eam 
habere optant. 

H. Petitmangin .—Exercices grecs il¬ 
lustres sur la Morphologie. — Librai¬ 
rie J. de Gigord, Rue Cassete, 15, 
Paris. 

In dies numerosiores libri studiosis 
antiquae Classicitatis cuduntur, qui 
et sternant viam, et duces in ea capien¬ 
da junioribus et magistris habeantur. 
Praesens autem Graecotum Exercitio- 

rum accuratissimum volumen ab H, Pe- 
titmangin, professore clarissimo, elabo- 
ratum non modo utile, sed jucundum 
etiam et novum, cum argumentorum se¬ 
lectione. tum ejus modi primis addiscen¬ 
dis linguae Homeri et Demosthenis 
rudimentis dispositione, evadit. 

Scopus scilicet auctoris est «rendre 
moins austere l'6tude de la langue grec- 
que», neque tamen difficultates, alias 
minime insuperabiles, hujus canori et 
uberrimi sermonis, aut obteguntur, aut 
eliminantur. Exercitia vero haec Mor- 
phologiae Graecae respondent «Oram- 
maire grecque a l usage des classes», a 
clarissimo E. Ragon elaboratae, quam 
quidem grammaticam et alludit saepius, 
et ipsius adamussim ordinem consecta¬ 
tur. Liber, 42 pagellis textus constans, et 
60 lexici, est ad alumnos primi et se¬ 
cundi linguae Graecae anni redactus, 
selectisque. atque iis numerosis, pictu¬ 
ris decoratur. Maximo, igitur, opere la¬ 
borem professorum inminuet anthologia 
praesens, quae uberrimam et selectam 
et methodicam exemplorum Graecorum 
copiam praebet, quaeque professorum 
quidem explicationes jucundas, et alum¬ 
norum Graecitatis elucubrationes dul¬ 
ces reddet. 

Otto Schmied .—Froehliches Latein — 

Oesterreichischer Bundesverlag, Wi- 

en et Leipzig, 1932. 

En tibi duo sciti atque jucundi libel¬ 
li, Latina et Germanica promiscue exa¬ 
rati lingua, quorum quidem alter centum 
et quinquaginta, alter vero quinqua- 
quinta et ducentis constat aenigmatis, 
eisque e prima et secunda parte «Libri 
Latini» cl. Gaarii Schuster desumptis ab 
Otto Schmied, in Latinitate clarissimo 
viro, lis praesertim erit libellus hoc uti¬ 
lis adulescentibus, qui animo res intri¬ 
catas suo revolvere amant, quibusque 
arridet sermo picturis ingenium ad ad¬ 
juvandum expressus atque figuris. Opus 
certo certius ad Latinam reddendam ju¬ 
cundam linguam studiosis, potissimum 


vero junioribus, praestat; idque ea de 
causa Palaestrae lectoribus commen¬ 
damus. 

A. MARQUES, C. M. F. 

S. A. Augustini.— Textus Eucharitici 
Selecti ed, Hugo Lang O. S. B. 1933, 
IV, 73 p. (Fasc. 35 Flor. Patr.). 

Quanti sint momenti hujusmodi tex¬ 
tuum selectiones, auctorum praesertim 
qui ut Sti. Augustini, mollem tantam 
librorum posteris reliquerint iis revera 
patebit, qui disertationibus seu exerci- 
ciis scholaribus dant operam. Quod ad 
selectionem pertinet frustorum Sti. Au¬ 
gustini, de re Eucharistica praecipuo¬ 
rum, pluries desideraveram ipse egomet 
cum Romae in Angellico Collegio stu¬ 
diis theologicis vacabam. Nunc vero ea 
Dr. Lang optimo consilio atque fortuna 
edidit prolegominis et notis instruxit. 
Notatur tamen defectus indicis in quo 
synthetice ordinetur universa doctrina 
eucharistica Sti. Augustini hac illae per 
scripta dispersa; quem auctor defectum 
implicite vitare voluit, quod videtur, 
auctores in praefatione adducendo qui 
hac de re fusius agunt, uti Ehrhard et 
Kirsdi, Die Euchafistielehres des hl. 
Augustini, Paderborn 1908; Porthali6, 
Saint Augustin in Dict. deTh£ol, Cath 
ed.A. Vacant, aliique. 

S. Alberti Magni, Quaestionis de Bo¬ 
no ed. H Kuhle 1933, IX, 53 p. (Flor, 
Patr. f. 36). 

Nunc primum in hoc fasciculo e co¬ 
dicibus eduntur quaestiones quae me- 
taphysicam de bono doctrinam conti¬ 
nent e Summa de bono Sti. Alberti 
Magni depromptae. Textus editionis in 
Codice Berolinensi saec. XIII fundatur, 
quo cum ceteri codd. conferuntur. Juvat 
hic summam quaestionum adferre in 
fasciculo contentarum; I. Quid sit bo¬ 
num, 2. Utrum omne bonum sit bonum 
bonitate una simplici. 3. Utrum sum¬ 
mum bonum sit finitum vel infinitum 
4. Utrum bonum secundum communem 

aliquam rationem dicatur de bono crea¬ 
to et increato. 5. Utrum bonum secun¬ 
dum praedicationem abstractam reflec¬ 
tatur super se. 6. Utrum bonum cum 
ente convertatur. 7. Utrum omne quod 
est in quantum est, bonum est. 8. Quid 
sit verum. 9. Utrum veritas sit aeterna. 
10. Qualiter se habeat verum ad bonum 
et ad ens. Fasciculum philosophis et 
theologis commendamus, auctorique ex 
animo gratulamur. 

Tertulliani .—Apologeticum Rec. Jos. 
Martin, 1933 IV, 176 p. (Flor. Patr. 
fas. 6). 

Tertia jam Apologetici Tertulliani 
editio inter Florii. Patr. fasciculos orta 
est: prima et altera a clarissimo Raus- 
chen confectae, tertia vero a Dr. Josepho 
Martin recensita, adnotata ac scientifica 
praefatione ornata. Apolgeticum de se 
maxime commendatur, quia juxta Hiero¬ 
nymum (ep. 70, 5); «Apologeticus et con¬ 
tra gentes libri cunctam saeculi obtinent 
disciplinam»- 

S. Cesarii Arci. Ep., Regula Sanc¬ 
tarum Virginum aliaque opuscula 
ad sanctimoniales Rec. G. Morin, 
O. S. B. — Peter Hanstein Verlag, 
Bonn. 

Ommes Florilegii fasciculi ad tria 
praecipua genera reduci possunt: aut 
enim quaestiones in eis theologicae evol¬ 
vuntur, aut historicae aut asceticae, 
Quo in genere ascetico hoc de Cesarii 
opusculo continetur et una cum Paco- 
mii regulis monasticis (fas. 16) et S. 
Benedicti regula, monasteriorum (f 17) 
pristinam vitae religiosae disciplinam 
illustrant. Clarus auctor in conficien¬ 
do hoc fasciculo Monacensi (s. IX), 
Bambergensi (s. X). Borol. Phillip. (s. 
XIII) et Turonensi (s. XI) codicibus usus 
est. Textui regulae tria documenta sub- 
junit in codice Monacensi et Turonensi 
adnexa-. Sanctissimi videlicet Papae Or- 
misdae dilectissimo fratri Cesarii de jure 
sepulturae servando. Opusculum tribus 
clauditur epistulis ad sanctimoniales 


nomine Cesarii evulgatae. Quaestiones 
nonnullae quae de Sancti Cesarii regula 
agitantur, invenies in Revue Benedicti- 
ne, 1932, pag. 5-20. 

JOSEPHUS JlMfLNEZ, C. M. F. 

Vellejus Paterculus et Florus His- 
toire Romane. Traduction nouvelle 
de P, Hainsselin et H. Watelet. Gar- 
nier 1932. 

Hae versiones magna cura et diligen¬ 
tia elaboratae non parvum meritum con¬ 
ferunt editioni, quae ante oculos exhibet 
textum a paucis cognitum, et nihilomi¬ 
nus historico el philologo utilissimum. 
Beatus Rhenanus primus edidit Velleja¬ 
num opus Basileae apud Frobenium, a. 
1520, ex unico codice in Murbacensi bi¬ 
bliotheca tunc servato, nunc deperdito. 
Multi deinceps alii eidem rei non lauti, 
lem operam navarunt, prae ceteris vero 
optime de Vellejo meritus est Orellius, 
qui reperto in Basileensi bibliotheca 
apographo quodam codicis Murbacensis, 
multa huic in rem suam derivavit, mul¬ 
tumque ad emendandum Velleji textum 
inserviit. Denique R. Eliis, vir doctissi¬ 
mus, qui litterarum Latinarum anteces¬ 
sor fuerat apud Oxonienses, Vellejum 
edidit initio currentis saeculi, quam edi¬ 
tionem, additis posterioribus criticorum 
loboribus (Damst6, Mnemosyne 1905, 
Thomas, Memoires de 1’Academie Ro- 
yale de Belgique 1919), sequuntur inter¬ 
pretes. Desiderantur quae editionem 
Eliis inlustrant, scii, variae lectiones ad 
calcem paginarum conlectae. In textu 
Flori sequuntur optimam editionem Ros- 
sachii apud Teubner. 

Maison cTEditionl Ad. 

WESMAEl - CHARLIES (Soc. An.), NAMUR 
A. Woutara, S. J. 

Mots Croises Latins 

2 series de 7 mots croises 
a (usage de La classe de grammaire 

Exercitationes Scholares 


Diogenes philosophus. (Ann. IV, 
num. 28).— I Diogenes magni animi vir, 
qui dolium habitabat, ad paupertatem 
ab divitiis descivit, quas quidem sibi 
graves aestimaret. Quidam servus cui 
nomen Manes ab eo fugit, neque ut pos¬ 
tea ad se reduceretur voluit Diogenes 
quia eum paenitebat quod absque Dio¬ 
gene Manes vivere posset et absque Mane 
Diogenes non posset. Quondam puerum 
cum vidisset manus vola viventem, poto¬ 
rium rupit dicens: O me fatuum qui su¬ 
pervacanea mecum adhuc habeo! 

CONRADUS FiTA, C. M. P. 

Conlegii Barbastrensis alumnus. 

II Diogenes philosophus tota Grae¬ 
cia celeber honores pro nihilo aestimavit 
et commoda. Derelicta fortuna vitam in 
dolio egit quod aurum argentumque non 
solum inutilia reputaret verum et homi¬ 
nibus pernitiosa. Fugientem quondam 
servum, quem unum habebat, ad se rever¬ 
tere noluit quia eum pudebat servum si¬ 
ne Diogene vivere posse, Diogenem au¬ 
tem sine servo non posse. Celeberrimum 
est quod, puerum vola bibentem cum 
videret, vas fregerit, quod superfluum re¬ 
putaret. 

Michael Ramos, C. M. P. 

Conlegii Barbastrensis alumnus. 

Los pavos reales y el gallipavo. 

(Ann. IV, n. 28).— Gudrdate de buscar 
cosas superiores a ti. Un gran gallipavo 
viendo que una turba de pavos reales 
eran contemplados y alabados por todos 
tanto por el color de sus plumas, como 
por el abanico de su cola, Uevado de 
cierta envidia y soberbia corrid en medio 
de ellos haciendo ostentacidn de sus 
buenas prendas (F. Frances). Infla la 
piel, levanta las plumas cuanto puede y 
hasta extiende su mezquino abanico: ba- 
te el suelo con sus alas y a impulso de 
sus pies, empinando la cresta, encendida 
la cabeza y como respirando ira, avanza 


lenta y majestuosamente (Suarez), Los 
pavos al principio se admiran pero luego 
lanzan por sus largos cuellos espantosos 
graznidos amonestando con invectivas al 
gallipavo; y persistiendo 61 largo rato, le 
atormentan a picotazos, le despojan de 
muchas plumas y cubierto de deshonra, 
le mandan a los suyos (Labalsa). 

Gymnasii Barbastrensis alumni 

Diogenes philosophus. (Ann. IV, 
num. 28). —Diogenes, vir animi magni(*), 
qui in dolio vivebat, divitias suas dese¬ 
ruit, eas enim onerosas reputabat. Unicus 
servus quem habebat, cui nomen erat 
Manes, discessit ab eo et postea noluit 
Diagenes ut ad suum famulatum rediret, 
quod diceret turpe esse Manetem vivere 
posse sine Diogene, neque Diogenem si¬ 
ne Manete. Quondam cum vidisset pue¬ 
rulum vola bibere, fregit vas quod fere¬ 
bat, dicens: O me stultum qui adhuc 
habeo supervacanea! 

(*) In gen. quia sermo est de indole describenda 
et non cordis, quia hic agitur de exponenda animi 
qualitate. 

Aloysius de Villas ante 

Conlegii Aranzazu alumnus. 

II Diogenes philosophus, clarus in 
universa Graecia despexit honores et di¬ 
vitias. Quibus spretis, vitam in dolio exe¬ 
git, existimabat enim aurum et argentum 
non solum esse vana, sed etiam noxia ho¬ 
minibus. Cum fugisset ab eo quondam 
unicus rervus quem habebat, noluit re¬ 
ducere illum, quia eum paeniteret (*) 
quod servus posset agere vitam sine ipso 
et ipse non posset vivere sine servo. Hoc 
ejus factum est insigne quod cum vidis¬ 
set quemdam puerum epotare vola, fre¬ 
git vas quod secum ferebat eo quod su¬ 
perfluum consideraret. 

( # ) Quia hic mentem alienam non propriam ape¬ 
rit, ponitur in subjunctivo. 

Emmanuel a Sudupe. 

Conlegii Aranzazu alumnus. 

Compositiones Vertendae 


Por la ludia a la victoria 

I. Ciro, rey de Persia (1), para exci- 
tar (2) el entusiasmo (3) de (sus) solda- 
dos, los fatigd un dia entero (4) en talar 
(5) un bosque. Luego al dia siguiente (6) 
les di6 un opiparo (7) convite (8), y des¬ 
puas de 61 les preguntd en cual de las 
dos cosas (9) habian disfrutado mas CIO). 
Habiendo tenido por mejor (11) el con¬ 
vite, les dijo: Pues por aquello (12) hay 
que llegar a esto; ya que no pod6is ser 
libres ni dichosos, si no venciereis a los 
Medos. 

II. Para dar una leccidn prdctica (13) 
a los soldados poco antes de un comba- 
te contra los Medos, Ciro, c6lebre rey 
de Persia, hizo que se cansasen (14) du¬ 
rante un dia entero talando una selva. 
Al dia siguiente les convidd a un espl6n- 
dido convite, y cuando estuvieron ple- 
namente satisfechos (15), les hizo esta 
pregunta; <>Cu41 de las dos cosas os ha 


gustado m&s? Elios respondieron con 
sinceridad que les habia gustado m6s el 
convite. Esta bien, aftadib Ciro; pues no 
es posible (17) disfrutar de esto sin (18) 
pasar (19) por aquello: es decir nunca 
ser6is libres ni dichosos sin vencer antes 
a los Medos- 

Con esto eobraron grandes dnimos 
para el combate. 

Notulae 

(1) Vertes de los persas,— (2) con- 
cito-as... —(3) Animi-orum. — (4) Pones 
in acus, sine ulla praep. —(5) Excido-is. 
(6) Postridie, —(7) Liberalis-e. - (8) E- 
pulae-arum. —(9) Uter-utra-utrum. ..-(10) 
congaudeo...—(11) Probo-as...— (12) At¬ 
qui in num. plur. —(13) Probatus-a-um, 
(14) Dic los fatigd. — (15) Satur-ra- 
rum.—(16) Dices asi les preguntd.— 
17) Fieri non potest ut... —(18) Quin.... 
—(19) Subeo-is ire... 


Hamaxostichos et equi 


Signina (2) in statione quiescit hamaxostichos. 
Morans tantisper. Primus e quattuor equis 
Vicini campi gramen depascentibus. 

Ista vaporali audacter dicit machinae: 

Quanto cun fastu quantaque adrogantia 
Secas planitiem; curribus sequacibus 
Superba valde, eoque ingenti (3) robore, 

Quo (4) vile te metallum ignis trahit et vapor. 

Mente animoque genus nostrum mire praeditum 
Praeclara gessit; Achillis fortes copiae 
Norunt, (5) et Cyrus et Alexandri milites, 

Et Caesaris alta virtus. Per summos viros 
Humanos mores nos intulimus barbaris. 

Equorum laudes gentes omnes praedicant. 
Respondet illa: Hoc aliud nunc (6) gentes juvat; (7) 
Quod onus est vobis quattuor in annum integrum 
Id ego ferre queo multo minus una die, 

Avorum facta neminem extollant ita 
Ut eos contemnat qui patriae sunt utiles. 


Notulae 

(1) Graeca vox ex afiat-a =currus et 
VTtyoc — series; nobis magis placet vox 
Latina trahaculum quasi habitaculum 
trahens simul et tractum. — (2) Signi - 
nus-a-um ex Signia oppido Latiali apud 
ferriviam Roma-Neapolim. — (3) Non 
ingente quia concordat cum nomine rei, 


non cum nomino personae, —(4) Quo= 
con el que abi, instrum.—(5) Norunt 
pro noverunt quod praeteritum in prae¬ 
sens vertitur: sdbenlo. — (6) Hoy en dia- 

— (7) Cum acus, agrada. _ 

Prol. Emmanuel Jovi. C. M. F. 

Moderator 

Typographta F. Campa Calmet. - Tarregac. 

